Diari Oficial de la Generalitat Valenciana


Sumari del DOGV 9661, del 14-08-2023 (2023/8867)

RESOLUCIÓ de 15 de juny de 2023, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-114, la Safor Sud.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9661

Data del DOGV
:   14-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8867


Data del document
:   15-06-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * política de transports

RESOLUCIÓ de 15 de juny de 2023, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-114, la Safor Sud. [2023/8867]  
Mitjançant la Resolució de data 25 de juny de 2018, la Direcció General d'Obres Públiques, Transport i Mobilitat, en virtut de la Resolució d'1 d'agost de 2014, de la consellera d'Infraestructures, Territori i Medi Ambient, sobre delegació de l'exercici de competències en determinats òrgans de la Conselleria (DOGV 7332, 5 agost de 2014), va aprovar inicialment el projecte de servei públic de transport CV-114, La Safor Sud, que va ser sotmés a informació pública de conformitat amb el que disposa l'article 26 de la Llei 6/2011, d'1 d'abril, de mobilitat de la Comunitat Valenciana (anunci DOGV núm. 8329, de 02.07.2018).  
  
Analitzades les al·legacions, i en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), el director general d'Obres Públiques, Transport i Mobilitat va dictar una resolució, amb data 16 de maig de 2019, que eleva a definitiva l'aprovació del projecte de servei públic de transport CV-114, la Safor Sud, de maig de 2019 (DOGV 8552, 21.05.2019).  
El mes de novembre de 2021 es van actualitzar els costos del projecte. Aquesta actualització va ser aprovada per la directora general d'Obres Públiques, Transports i Mobilitat Sostenible, mitjançant Resolució de 15 de desembre de 2021 (DOGV 9255, 13.01.2022), en virtut de la delegació del conseller de Política Territorial, Obres Públiques i Mobilitat (apartat 9.3 de la Resolució de 23.07.2019).  
Considerant el temps transcorregut des de les dates de referència dels últims costos i magnituds econòmiques incorporades al projecte de servei públic CV-114 la Safor Sud i la conjuntura econòmica, es justifica la necessitat d'actualitzar el seu valor estimat.  
En virtut de tot l'esmentat més amunt i del que estableix l'article 134 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, amb relació a l'article 28 de la Llei 5/1983, de 30 de desembre, del Consell, resolc:  
  
Primer  
Aprovar l'actualització del projecte definitiu de servei públic de transport CV-114, la Safor Sud, redactat el juny de 2023.  
  
Segon  
Publicar aquesta Resolució en el Diari Oficial de la Generalitat Valenciana. El projecte definitiu actualitzat estarà disponible en la pàgina web de la Conselleria de Política Territorial, Obres Públiques i Mobilitat, en l'enllaç següent:  
[http://politicaterritorial.gva.es/es/web/transportes/projectes-definitius-de-servei-public-de-transports-de-viatgers-amb-autobus]  
  
Contra aquesta Resolució, que posa fi a la via administrativa, caldrà interposar un recurs potestatiu de reposició davant la consellera de Política Territorial, Obres Públiques i Mobilitat, en el termini d'un mes comptat a partir de l'endemà de ser publicada, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de ser publicat, de conformitat amb el que estableixen els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via impugnable que es considere oportuna.  
  
València, 15 de juny de 2023.- La consellera de Política Territorial, Obres Públiques i Mobilitat, p. d. (R 23.07.2019, del conseller, DOGV 26.07.2019), la directora general d'Obres Públiques, Transports i Mobilitat Sostenible: Roser Obrer Marco.